PTTEP คว้ารางวัลสุดยอด “นวัตกรรม-องค์ความรู้” ระดับ Gold Level
PTTEP รับรางวัลสุดยอดองค์กรด้านนวัตกรรมและองค์ความรู้ ประจำปี 2564 หรือ MIKE Award ระดับความเป็นเลิศเทียบเท่าสากล
PTTEP รับรางวัลสุดยอดองค์กรด้านนวัตกรรมและองค์ความรู้ ประจำปี 2564 หรือ MIKE Award ระดับความเป็นเลิศเทียบเท่าสากล
1 ธ.ค. 2564

นางนาถฤดี โฆสิตาภัย รองกรรมการผู้จัดการใหญ่ กลุ่มงานกลยุทธ์และพัฒนาธุรกิจ บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP รับรางวัลสุดยอดองค์กรด้านนวัตกรรมและองค์ความรู้ ประจำปี 2564 (Thailand Most Innovative Knowledge Enterprise Award 2021) หรือ MIKE Award ในระดับความเป็นเลิศเทียบเท่าสากล (Gold Level)
โดยเป็นรางวัลสูงสุด จาก ดร.วินเซนต์  ริเบียร์ กรรมการผู้จัดการ สถาบันที่ปรึกษาด้านการจัดการความรู้และนวัตกรรมเอเชียตะวันออกเฉียงใต้ (IKI-SEA) มหาวิทยาลัยกรุงเทพ จากการที่ ปตท.สผ. มีการส่งเสริมการสร้างสรรค์นวัตกรรมและองค์ความรู้อย่างเป็นระบบ ทั้งภายในองค์กรและร่วมกับพันธมิตรในหลายภาคส่วน ตลอดจนมีวัฒนธรรมองค์กรที่สนับสนุนการคิดค้นเทคโนโลยีและนวัตกรรมอย่างต่อเนื่องเพื่อการเติบโตอย่างยั่งยืน
สำหรับ MIKE Award เป็นรางวัลที่มอบให้กับองค์กรชั้นนำที่มีการบริหารจัดการนวัตกรรมและองค์ความรู้ยอดเยี่ยมระดับโลก ซึ่งจัดขึ้นโดยสถาบันที่ปรึกษาด้านการจัดการความรู้และนวัตกรรมเอเชียตะวันออกเฉียงใต้ (IKI-SEA) มหาวิทยาลัยกรุงเทพ